LeBron James

LeBron Raymone James (/ləˈbrɒn/; lahia 30 Desember 1984) adolah pamain basket profesional asa Amerika nan bamain untuak Los Angeles Lakers dari National Basketball Association (NBA). James mamanangan 3 kali juara NBA (2012, 2013, 2016), 4 NBA Most Valuable Player Awards (2009, 2010, 2012, 2013), 3 NBA Finals MVP Awards (2012, 2013, 2016), 2 Olympic gold medals (2008, 2012), 1 NBA scoring title (2008), jo NBA Rookie of the Year Award (2004). Baliau tapiliah pulo 12 kali dalam tim NBA All-Star, 12 All-NBA teams, 6 All-Defensive teams, jo leading scorer Cavaliers sapajang maso.

Kahidupan Awal 
James lahia pado tanggal 30 Desember 1984 di Akron, Ohio. Ibu James banamo Gloria Marie James. Katiko masih mudo, James bamain di Amateur Athletic Union (AAU) untuak Northeast Ohio Shooting Stars. Tim tu dipimpin dek James jo kawannyo Sian Cotton, Dru Joyce III, jo Willie McGee. Baliau mandapek julukan basamo kawannyo sabagai Fab Four jo bajanji untuak masuak di SMA nan samo. Urang tu basikolah di St. Vincent-St. Mary High School, sabuah sakolah Katolik privat nan mayoritas bakulik putiah.

Karier profesional 
James tapiliah sabagai urutan patamo di 2003 NBA draft di tim Cleveland Cavaliers. Di patandiangan profesional patamonyo, baliau mancetak 25 poin malawan Sacramento Kings. Di akhia musim, baliau dapek NBA Rookie of the Year jo rato-rato 20.9 poin, 5.5 rebounds, sarato 5.9 assists per patandiangan. Baliau manjadi pamain Cavalier patamo nan manarimo panghargoan tu.

James diseleksi di NBA All-Star Game nan patamo pado taun 2004-2005, baliau mandapek 13 poin, 8 rebound, jo 6 assist. Katiko All-Star Game taun 2006, James mamimpin East manang 29 poin jo tapiliah sabagai NBA All-Star Game Most Valuable Player. Di musim tu baliau mancetak rato-rato 31.4 poin, 7 rebound, jo 6.6 assist per patandiangan. Di bulan Februari pado taun 2007-2008, James mandapek All-Star Game MVP untuak kaduo kalinyo. Baliau mancetak 27 poin, 8 rebound, jo 9 assist katiko tu.

Pada akhia musim taun 2008-2009, James masuak NBA All-Defensive Team untuak patamo kalinyo, balau mancataik 23 chase-down blocks jo blok paliang tinggi di karirnyo sabanyak 93 kali. Di patangahan musim taun 2009-2010, sadolah guard Cavaliers mangalami cedera sahinggo mamaso James untuak manjadi point guard samantaro. Baliau dapek mancetak rato-rato 8.6 assist, 29.7 poin, 7.3 rebound, jo 1.6 steal.

James kalua dari kontrak tim pado tanggal 1 Juli 2010. Baliau resmi manjadi anggota tim Heat pado tanggal 10 Juli 2010. Salamo musim taun 2010-2011, James baliak ka Cleveland jo mamimpin Miami manang jo parolehan poin 26.7 poin, 7.5 rebound, sarato 7 assist per patandiangan. Bulan Februari taun 2012-2013 manjadi bulan terbaik James nan mandapekan rato-rato 29.7 poin jo 7.8 assist per patandiangan. Baliau basamo timnyo Heat manang 27 patandiangan.

Pado tanggal 3 Maret 2013, James mancetak rekor pribadi 61 point katiko malawan Charlotte Bobcats. Sapanjang taun baliau bamain konsisten di tim Heat jo mandapekan rato-rato 27.1 poin, 6.9 rebound, sarato 6.4 assist per patandiangan. Pado tanggal 25 Juni 2014, James indak mampapanjang kontraknyo jo Heat, sahinggo baliau bebas dari kontrak pado tanggal 1 Juli. Bulan Januari di taun 2014, James indak bamain salamo duo minggu dek cidera lutuik kida jo pungguang bawahnyo, absen duo minggu tu manjadi absen paliang lamonyo sapanjang karirnyo.

Karir Nasional 
James mamulai debutnyo untuak tim nasional Amerika Serikat katiko Olimpiade 2004 di Athena, Yunani. Mayoritas baliau bamain di bangku cadangan, mancetak rato-rato 14.6 menit per patandiangan, 5.8 poin jo 2.6 rebound dalam 8 patandiangan. Katiko FIBA World Championship di Japang taun 2006, James mancetak rato-rato 13.9 poin, 4.8 rebound, jo 4.1 assist per patandiangan. Baliau jo timnyo mandapek parunggu di di patandiangan tu. Baliau indak bamain di FIBA World Championship taun 2010, namun bamain di Olimpiade 2012 katiko di London, Inggris. Baliau mamimpin tim jo bamain basamo Kobe Bryant.

Rujuakan 

Pamain bola basket Amerika Serikat